open-index/open-wikipedia-markdown huggingface dataset:
סרחיו אוריברי

**סרחיו דניאל אוריברי** (בספרדית: **Sergio Daniel Urribarri**; נולד ב-7 באוקטובר 1958) הוא פוליטיקאי ארגנטינאי מטעם המפלגה החוסטיסיאליסטית ומושל מחוז אנטרה ריוס לשעבר. שימש כשגריר ארגנטינה בישראל בין 2020 לאפריל 2022 אז התפטר מתפקידו לאחר שנידון לשמונה שנות מאסר ואיסור תמידי לכהן בתפקיד ציבורי בגין שחיתות ומעילה בכספי ציבור.

## ביוגרפיה
סרחיו נולד לאנטוניה מרטינס, מורה, ולארתורו אוריברי, מהנדס רכבת. הוא למד בבית ספר בקולון , ועבר לג'נרל קמפוס , שם הפך בגיל 20 למנהל הספרייה הציבורית. הוא היה כדורגלן מצליח במועדון של העיירה, ובשנת 1985 נבחר לראש עיריית ג'נרל קמפוס. הוא ואשתו אנאליה נישאו ב-1981 ולהם חמישה בנים; אחד מהם, ברונו אוריברי , משמש כמגן כדורגל במועדון אתלטיקו קולון.

אוריברי כיהן כמנהל ליגת הכדורגל קונקורדיה. הוא כיהן כיו"ר CAFESG, הגוף המנהל של המפעל ההידרואלקטרי בסכר סלטו גראנדה  משנת 2003, ולאחר מכן כשר המשפטים, החינוך והעבודות הציבוריות תחת המושל חורחה בוסטי , משנת 2004.

אוריברי נבחר למושל מטעם מפלגת חזית הניצחון  במרץ 2007. הוא ניצח את מועמד האיחוד אזרחי רדיקלי, גוסטבו קוסינאטו, עם 47% מהקולות מול 20% לקוסינאטו. הוא נבחר מחדש ב-2011 עם 56% מהקולות.

בשנת 2019 מינתה אותו ממשלת ארגנטינה לשגריר במדינת ישראל. ב-7 בינואר 2020 התקבל מינויו על ידי ממשלת ישראל. באפריל 2022 הוא הורשע בשחיתות והתפטר מהתפקיד. שמעון אקסל ואחניש החליף אותו בתפקיד ב־2024.

## קישורים חיצוניים
* 
* (in Spanish) Entre Ríos Province

## הערות שוליים

קטגוריה:ראשי עיריות בארגנטינה
קטגוריה:שגרירי ארגנטינה בישראל
קטגוריה:ארגנטינאים שנולדו ב-1958
דוד גביסון

**דוד גביסון** (5 באוקטובר 1944 – 11 באוגוסט 2007) היה כדורגלן הפועל חיפה בשנות ה-60 של המאה ה-20. קפטן הקבוצה בזכייה בגביע המדינה בשנת 1966.

## ביוגרפיה
גביסון נולד בבולגריה לאלברט וליקה גביסון.

בשנת 1949 עלתה המשפחה לארץ והשתקעה בטירת כרמל. הוריו היו בעלי חנות למכשירי כתיבה, היחידה בעיר.

### כדורגל
מגיל 14 שיחק כדורגל בקבוצת הנערים המקומית. בשנת 1960, בהיותו בן בגיל 16, התקבל לקבוצת הנערים של הפועל חיפה, והיה בלם וקפטן הקבוצה.

ב-1961 זכה עם קבוצת הנוער באליפות מחוז הצפון. באותה שנה צורף גביסון לסגל קבוצת הבוגרים של הפועל חיפה, בתפקיד מגן ימני. במקביל הוא המשיך גם לשחק בקבוצת הנוער שזכתה באליפות מחוז נוספת וזומן לנבחרת הנוער.

בצה"ל שירת בסדיר ובמילואים כמאמן כושר גופני.

בגביע המדינה בכדורגל 1962/1963 היה שותף לזכייה הראשונה של הפועל חיפה, לאחר ניצחון בגמר על מכבי חיפה.

בשנת 1964 זכה עם נבחרת הנוער בגביע אסיה בכדורגל עד גיל 20. בשנה זו היה שותף ל"גמר שלא נגמר" מול מכבי תל אביב, כשהוא משחק ב-2 מתוך 3 המשחקים.

בשנת 1965 זומן גביסון לסגל נבחרת ישראל בכדורגל לקראת מוקדמות מונדיאל 1966, אבל לא השתתף במשחקים הרשמיים.

בשנת 1966, בגיל 22, מונה לקפטן של הפועל חיפה. בגמר גביע המדינה בכדורגל 1965/1966 שנערך באותה שנה מול שמשון תל אביב הוא נגח את שער הניצחון. בסיום המשחק הוא הניף את גביע המדינה השני בתולדות הקבוצה.

הוא המשיך בתפקיד הקפטן של הפועל חיפה גם בעונת 1966/1968 בליגה הלאומית, אותה סיימה הקבוצה במקום השלישי.

קריירת הספורט של גביסון נעצרה בשנת 1972, בגיל 26, לאחר שנפצע ברגלו ועבר ניתוח בברך והוא נאלץ לפרוש.

### לאחר הפרישה מכדורגל
ניהל את המתנ"ס בטירת הכרמל. עבד כרכז תרבות וספורט בבית הלוחם חיפה ותקופה מסוימת אף ניהל את המקום. עבד גם כמנהל המנגנון במפעל הרכב אוטוקרס. לאחר מכן ניהל את סניף חברת "מנפאואר" בחיפה. שימש סמנכ"ל חברת "קריירה" הארצית בתל אביב.

### חיים אישיים
היה נשוי לתמר ואב לשלושה (ביניהם המוזיקאי עדי גביסון), התגורר בחיפה.

בשנת 2004 חלה ב-ALS. נפטר בשנת 2007, בגיל 63.

#### הנצחה
טורניר הכדורגל "גביע ראש העיר על שם דוד גביסון" הנערך בטירת כרמל מנציח את זכרו.

ב-2018, לרגל העפלתה של הפועל חיפה לגמר גביע המדינה בכדורגל 2018, נערך טקס הצדעה לשחקני עבר של הקבוצה שהיו שותפים לזכייה של הפועל חיפה בגביעי המדינה, ובהם דוד גביסון.

## קישורים חיצוניים
* דוד גביסון באתר מועדון הפועל חיפה
* ידי האור
* 

## הערות שוליים

קטגוריה:כדורגלני הפועל חיפה
קטגוריה:כדורגלנים ישראלים
קטגוריה:מגני כדורגל ישראלים
קטגוריה:טירת כרמל: כדורגלנים
קטגוריה:ישראלים שנולדו ב-1944
קטגוריה:ישראלים שנפטרו ב-2007
רומן חסין-לוריה

**רומן חסין-לוריה**  (ברוסית: **Роман Бениаминович Хесин-Лурье** ; (24 במרץ 1922 - 16 ביולי 1985) היה ביוכימאי סובייטי ממוצא יהודי. הוא התמחה בתחום ביולוגיה מולקולרית.
## קורות חיים
רומן חסין-לוריה נולד בשנת 1922 במוסקבה למשפחה יהודית. הוריו היו רופאים, אביו היה פרופסור באוניברסיטת מוסקבה. כבר בילדות רומן התעניין בביולוגיה והיה פעיל בחוגים בנושא. בשנת 1939 הוא התחיל ללמוד ביולוגיה באוניברסיטת מוסקבה.

לאחר פלישת נאצים לברית המועצות רומן התנדב לשורות הצבא האדום כמו אחיו (נהרג במלחמה). חסין לחם בחזית ונפצע פעמיים. לאחר הפציעה הראשונה הוא חזר לחזית. הפציעה השנייה הייתה קשה והוא נותר לזמן ארוך בבית חולים צבאי בקרבת החזית. הודות למאמצי אשתו לעתיד הוא ביחד עם חבריו מיכאיל גפטר הועברו לבית חולים במוסקבה.

לאחר החלמה חסין שוחרר מצבא וחזר לספסל הלימודים. בשנת 1945 הוא סיים את לימודי אוניברסיטה. הוא המשיך ללימודי תואר שלישי. בשנת 1947 באוניברסיטה התקיים דיון פומבי על תאוריות של טרופים ליסנקו. חסין הצעיר היה בין הנואמים. חסין סיים עבודת דוקטורט בתחילת 1948. זמן קצר אחרי זה החלו רדיפות של תומכי הגנטיקה וחסין פוטר מעבודה באוניברסיטה.

באוקטובר 1949 חסין נקלט לעבודה במכון לחקר ביולוגיה וכימיה והחל מחקרים בתחום ביוכימיה. בתחילת 1953 עם תחילת המאבק נגד קוסמופוליטיות חסין כמו יהודים רבים פוטר מעבודתו. כאשר לאחר פטירת יוסיף סטלין רוב היהודים שפוטרו חזרו לעבודה, חסין לא נכלל ברשימה. מעל לשנה הוא היה ללא עבודה ובשנת 1954 קיבל הזמנה לעבוד לקובנו וללמד במכון לרפואה.

בשנת 1956 חסין חזר למוסקבה והחל לעבוד במכון לביופיזיקה של אקדמיה למדעים של ברית המועצות. בשנת 1959 הוא קיבל הזמנה לעבוד ב"מכון קורצ'טוב". במכון זה הוא הקים מעבדה לחקר יסודות של גנטיקה מולקולרית וניהל אותה עד לפטירתו. בשנת 1957 חסין סיים עבודת פוסט-דוקטורט ובשנת 1964 קודם לדרגת פרופסור.

בשנת 1965 באופן טרגי בנו נהרג. חסין עבר מספר התקפות לב אך המשיך בעבודתו.

חסין-לוריה נכלל בסגר של אוניברסיטת מוסקבה ובשנים 1981–1985 כיהן כפרופסור.

בתקופת ברית המועצות חסין יתקשה לקבל אישור לנסיעות עבודה מחוץ לגבולות המדינה. הרצאות על עבודתו בכנסים בוצעו על ידי אחרים.

בשנת 1974 חסין התקבל כחבר בהתכתבות לאקדמיה למדעים של ברית המועצות. 

בשנת 1982 לצד קבוצת חוקרים אחרים הוא קיבל פרס ברית המועצות. בשנת 1986 (אחרי מוטו) הוא קיבל פרס לנין לצד חוקרים אחרים לרבות יבגני סברדלוב.

בשנת 1984 חסין-לוריה חלה בסרטן. בתקופת מחלה הוא קיבל תמיכה גדולה מחברו גארי אבלב. הוא נפטר בשנת 1985 ונטמן בבית העלמין דונסקויה החדש

חסין-לוריה פרסם מספר ספרים בתחום התמחותו.

## קישורים חיצוניים

* ביוגרפיה 

קטגוריה:מדענים יהודים סובייטים
קטגוריה:ביוכימאים יהודים
קטגוריה:ביוכימאים רוסים
קטגוריה:יהודים חברי האקדמיה למדעים של ברית המועצות
קטגוריה:סגל אוניברסיטת מוסקבה
קטגוריה:זוכי פרס לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור המלחמה הפטריוטית הגדולה
קטגוריה:סובייטים שנולדו ב-1922
קטגוריה:סובייטים שנפטרו ב-1985
הרעשנים: ריגול בלתי אפשרי

**הרעשנים: ריגול בלתי אפשרי** (באנגלית: **No Time To Spy: A Loud House Movie**, בתרגום חופשי: "הרעשנים: אין זמן לרגל") הוא סרט הנפשה אמריקאי, מסוגת קומדיית ריגול, שמבוסס על סדרת הטלוויזיה "הרעשנים" של ערוץ ניקלודיאון. הסרט בוים על ידי קייל מרשל, נכתב על ידי וויטני וטה וג'ף סיירס, הופק על ידי Nickelodeon Movies והונפש על ידי Jam Filled Entertainment.

הסרט הוא השלישי המונפש בזיכיון סדרת ההנפשה, והחמישי סך הכול. עלילת הסרט עוקבת אחר משפחת רעש שיוצאים לחתונה טרופית ובמהרה מסתבכים בבעיית ריגול. זו לא הפעם הראשונה שמשפחת רעש עוסקת בריגול, כאשר הסוגה הזו הופיעה לראשונה בעונה השישית.

הסרט הופץ ב-21 ביוני 2024 בשירות הסטרימינג פרמאונט+, ולמחרת שודר בערוץ ניקלודיאון. בישראל הסרט שודר בהקרנת בכורה בערוץ ניקולודיאון ב-1 ביולי 2024 בדיבוב העברי בדיבוב עברי. אורך הסרט הוא 81 דקות.

## תקציר העלילה
לינקולן רעש ומשפחתו נרגשים לצרף את סבתא מירטל למשפחה בחתונה טרופית, אך החגיגות נקטעות במהרה כשאויב ותיק מהעבר של מירטל כסוכנת חשאית מגיע לאי.

## מדבבים
רוב המדבבים בגרסה האנגלית והעברית הם אותם מדבבים כמו בסדרת הטלוויזיה.

## הפקה
בפרק 22 של עונה 6 בסדרה "הרעשנים", אשר נקרא "סבא מתחתן" ("Pop Pop the Question"), ילדי משפחת רעש מגלים שסבא שלהם עומד להתחתן עם דמות בעלת עבר מפוקפק בשם מירטל. בסיום הפרק, לאחר שהילדים מרגלים אחרי מירטל, הם מגלים שהיא מרגלת וסב המשפחה מציע לה נישואים.

כשניקלודיאון הזמין סרט נוסף שמבוסס על סדרת הטלוויזיה, רצו הכותבים עלילה שתתמקד סביב החתונה במקביל לרקע הריגול של מירטל, דבר שהוביל להפקת סרט ריגול. צוות הסרט קיבל השראה מכמה סרטי ג'יימס בונד, וניסה שהוא יהיה בקצב ובמבנה שלהם. נבל הסרט נוצר בהשראת הדמות "מלתעות" מהסרט "המרגלת שאהבה אותי" משנת 1977.

בסוף אפריל 2024 יצא טיזר של הסרט, וחודש לאחר מכן הוצגו צוות המדבבים, ההפקה ותאריך ההפצה הרשמי. הסרט בוים על ידי קייל מרשל, נכתב על ידי וויטני וטה וג'ף סיירס, הופק על ידי Nickelodeon Movies והונפש על ידי Jam Filled Entertainment. המדבבים הקבועים של סדרת הטלוויזיה חזרו לדבב גם בסרט.

## הפצה
הסרט הופץ ב-21 ביוני 2024 על ידי שירות הסטרימינג פרמאונט+ ובניקלודיאון הוא שודר יום למחרת. בשידור הבכורה של הסרט בערוץ ניקלודיאון צפו 179,000 איש, מתוכם 79,500 בגילאי 18–49.

## ביקורות
דייוויד קלדור כתב סקירה על הסרט באתר "Bubbleblabber", בה הוא שיבח את הנגישות שלו לצופים חדשים ונתן לסרט ציון של 10 מתוך 10.

## קישורים חיצוניים
* 

* 

## הערות שוליים

קטגוריה:סרטים מבוססי סדרות טלוויזיה
קטגוריה:סרטי אנימציה של ניקלודיאון
קטגוריה:סרטי 2024
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי ריגול
קטגוריה:הרעשנים
מארק מקנזי

**מארק אלכסנדר מקנזי** (באנגלית: **Mark Alexander McKenzie**; נולד ב-25 בפברואר 1999) הוא כדורגלן אמריקאי המשחק בעמדת הבלם בטולוז מליגת העל הצרפתית.

## קריירת מועדונים
מקנזי נולד ברובע הברונקס שבעיר ניו יורק לאם מקומית ולאב ממוצא ג'מייקני, וגדל בעיר באר שבמדינת דלאוור. התחיל לשחק כדורגל בקבוצת ילדים מקומית ובגיל מתבגר עבר למחלקת הנוער של פילדלפיה יוניון. ביוני  הצטרף לבית לחם סטיל מה-USL שבמקביל הפכה לקבוצת המילואים של פילדלפיה. במקביל בשנת  הצטרף לקבוצת הכדורגל של אוניברסיטת ווייק פורסט.

ב-18 בינואר 2018 חתם על חוזה בפילדלפיה. באוקטובר  הבקיע את שער הבכורה שלו בקריירה במשחק הליגה נגד די. סי. יונייטד. באותה עונה זכה עם המועדון במגן האוהדים ואף נכלל בהרכב העונה ב-MLS.

ב-7 בינואר 2021 חתם לארבע וחצי שנים בראסינג גנק מליגת העל הבלגית. ב-24 בינואר ערך את הופעת הבכורה שלו בקבוצה בהפסד 3-2 לקלאב ברוז'. בסיום עונתו הראשונה זכה עם המועדון בגביע הבלגי.

ב-16 באוגוסט 2024 חתם בטולוז.

## קריירה בינלאומית
בצעירותו, מקנזי שיחק בכל הנבחרות הצעירות של ארצות הברית. בשנת  זכה עם נבחרת הנוער בגביע הזהב של CONCACAF עד גיל 20.

ב-20 בדצמבר 2018 זומן לראשונה לסגל הנבחרת הבוגרת לקראת משחק הידידות נגד . ב-1 בפברואר 2020 הבקיע את שער הבכורה שלו בנבחרת במשחק נגד .

## תארים
; פילדלפיה יוניון
*מגן האוהדים: 

; גנק
*הגביע הבלגי: 

; נבחרת ארצות הברית
*גביע הזהב של ה-CONCACAF עד גיל 18: 
*ליגת האומות של CONCACAF: , 

; אישיים
*השחקן המצטיין בגביע הזהב של CONCACAF עד גיל 18: 
*הרכב טורניר החזרה של CONCACAF: 
*נבחרת העונה ב-MLS: 

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:כדורגלנים אמריקאים
קטגוריה:בלמי כדורגל אמריקאים
קטגוריה:כדורגלני פילדלפיה יוניון
קטגוריה:כדורגלני ראסינג גנק
קטגוריה:כדורגלני טולוז
קטגוריה:כדורגלני נבחרת ארצות הברית
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ספורטאים זרים בבלגיה
קטגוריה:ספורטאים זרים בצרפת
קטגוריה:אמריקאים ממוצא ג'מייקני
קטגוריה:ניו יורק: כדורגלנים
קטגוריה:אמריקאים שנולדו ב-1999
אדוריים (יישוב)

**אדורים**, המכונה גם **בית דרור**, היא התנחלות בהר חברון, בסמיכות לדורא. שמה לקוח מהעיר המקראית אדורים, והיא שוכנת בשטח בו היה בעבר בסיס אדוריים.

## היסטוריה

המבנה הראשון במקום, בן שתי קומות, הוקם בשנות ה-40, בתקופת המנדט הבריטי. תחת השלטון הירדני בגדה המערבית שימש משכן לבית דין, ובשנות ה-70 היה למשכן בית הספר להנדסה צבאית של צה"ל. ב־1995 עבר בית הספר לבקעת עובדה, והבסיס ננטש ונהרס ברובו ב־2009.

בשנת 2010 הוקם במבנה מרכז חירום אזורי. בשנים הראשונות לפעולת המרכז ניהל אותו אלחנן קלמנזון, ואכלסו ושמרו עליו בוגרי ישיבת עתניאל. המרכז נקרא "בית דרור" לזכר אל"ם דרור וינברג, מפקד חטיבת יהודה, ששירת באזור ונהרג בפיגוע בציר המתפללים בחברון בשנת 2002.

בעקבות פיגוע ירי בצומת אדוריים ב־2016, בו נרצח מנהל ישיבת עתניאל מיכאל מרק, עלו לבסיס שלוש משפחות והקימו את המאחז אדוריים.

באפריל 2021 הוצבו במאחז מספר מבנים יבילים. ביולי 2021 פונו שבעה מבנים עם משפחות.

ב־28 ביוני 2024 אישר הקבינט המדיני-ביטחוני את החלטת השר במשרד הביטחון בצלאל סמוטריץ' להסדיר את המאחז, ב-13 בפברואר 2025 חתם אלוף פיקוד מרכז אבי בלוט על צו המסדיר את היישוב.

ב־2024 הוקם ליד היישוב מצפה ראובן לזכרו של ראובן שישפורטיש, תושב היישוב שלומית שנפל בהגנה על פרי גן ויישובי חבל שלום בטבח שבעה באוקטובר.

בספטמבר 2025 צומצמו צווי סגירת שטחים מדרום ליישוב.

## ראו גם
* בסיס אדוריים

## קישורים חיצוניים
*
*

## הערות שוליים

קטגוריה:אדורה
קטגוריה:יישובים שהוקמו ב-2016
קטגוריה:מאחזים שהוסדרו
קטגוריה:מועצה אזורית הר חברון
קטגוריה:ישראל: יישובים הקרויים על שם יישוב קדום
AstroSat

**AstroSat ** - טלסקופ ששוגר על ידי הודו בשנת 2015. הוא כולל מכשירים לביצוע תצפיות בתחומים שונים. החללית הייתה מתוכננת לפעילות של 5 שנים, נכון ליוני 2024 היא ממשיכה בפעילות.

## משימה
החלטה על שיגור המשימה התקבלה בארגון ההודי לחקר החלל לאחר הצלחה של ניסוי שבוצע בשנת 1996. המועד המקורי לשיגור היה בשנת 2013 אך הוא נדחה.

השיגור בוצע ב-28 בספטמבר 2015 ממרכז החלל סאטיש דאוון בעזרת נשגר מדגם PSLV. הטלסקופ הוצב במסלול בגובה של כ-640 ק"מ כמתוכנן. לאחר מספר ימים החלו תצפיות.

על הלוויין הותקנו 5 מכשירים:
* Ultra Violet Imaging Telescope (UVIT) - טלסקופ בתחום אולטרה סגול. הוא פועל ב-3 ערוצים בתחום עולל של 130–530 ננומטר.
* Soft X-ray imaging Telescope (SXT) - טלסקופ בתחום קרני רנטגן. הוא רגיש בתחום 0.3–8 keV.
* Large Area X-ray Proportional Counter (LAXPC) - טלסקופ בתחום קרני רנטגן. הוא רגיש בתחום 3–80 keV.
* Cadmium Zinc Telluride Imager (CZTI) - טלסקופ בתחום קרני רנטגן. הוא רגיש בתחום 10–150 keV.
* Scanning Sky Monitor (SSM) - טלסקופ בתחום הנראה לעין.

לתמיכה בפעילות החללית הוקם מרכז בבנגלורו. כל יום מועברים כ-420 גיגבייט של מידע.

בשנת 2018 שוחררו לציבור נתונים שהתקבלו מהתצפיות. עד סוף שנה פורסמו כ-100 מאמרים מדעיים על בסיס מידע שהתקבל ממכשירי החללית. בניתוח נתונים שמתקבלים משתתפים מדענים מ-43 מדינות.

## קישורים חיצוניים
* 

* תיאור המשימה באתר ISRO
* תיאור פעילות עד לשנת 2018

## הערות שוליים

קטגוריה:טלסקופי חלל בחלקים הבלתי נראים של הספקטרום
קטגוריה:תוכנית החלל ההודית
דוד לוי (בלם)

**דוד לוי** (נולד ב-26 בינואר 1963 בחיפה) הוא כדורגלן עבר ישראלי ששיחק בעמדת הבלם.

## קריירה
לאורך כל שנות ילדותו, נמשך לוי למשחק הכדורגל בשל קרבת מקום מגוריו לאצטדיון קריית אליעזר. הוא החל את דרכו במחלקת הנוער של מכבי חיפה בגיל 9. שימש כקפטן קבוצת הנוער של המועדון ועלה לקבוצת הבוגרים בגיל 16 וחצי.

את הופעת הבכורה ערך במדי הקבוצה במשחקה מול קבוצת הפועל באר שבע בעונת המשחקים 1982/1983.

במהלך עונת 1983/1984, הושאל לוי לקבוצת הפועל חיפה ששיחקה בליגה הארצית והייתה ממקומת במקום התשיעי. בסיום העונה, דורגה קבוצת הפועל חיפה במקום הראשון ועלתה לליגה הלאומית. בעונת 1984/1985, המשיך לוי בהפועל חיפה, שסיימה את העונה במקום החמישי בליגה הלאומית.

בעונת 1985/1986 חזר לוי לשחק במכבי חיפה ובעונת 1986/1987 הושאל שוב לקבוצת הפועל חיפה. בסוף עונה זו שב לוי למכבי חיפה. בעונת 1988/1989 זכה לוי עם קבוצת מכבי חיפה באליפות המדינה וזומן לסגל נבחרת ישראל, אך שבועיים לפני התכנסות הנבחרת חלה בצהבת אשר מנעה את השתתפותו. לוי נמנה עם סגל ילדים, נערים ונוער בנבחרת ישראל תחת המאמן עמנואל שפר. 

בעונת 1991/1992, הושאל להפועל חיפה עימה עלה מהליגה הארצית לליגה הלאומית. לוי המשיך לשחק בקבוצת הפועל חיפה עד לפרישתו בשנת 1995 עקב מחלת הצהבת בה חלה בשנית.
לאחר פרישתו, החל לשמש כמאמן במחלקת הנוער של מכבי חיפה ובשנת 1998 זכה עימה באליפות המדינה ובגביע המדינה. שנה לאחר מכן, זכה לוי עם קבוצת הנוער שוב בגביע המדינה.

## גלריה


קובץ:דוד לוי פרופיל.webp|דוד לוי במדי מכבי חיפה
קובץ:דוד לוי דרבי.jpg|דוד לוי (מימין) במדי הפועל חיפה, במהלך הדרבי החיפאי



## תארים
;מכבי חיפה
*אליפות: 1988/1989

## חיים אישיים
לוי נשוי לשרון, אב לשלושה ילדים ומתגורר ביישוב אלוני אבא.

## קישורים חיצוניים

* דוד לוי, באתר הפועל חיפה
* דוד לוי, באתר מכבי חיפה

קטגוריה:ויקיפדיה: ערכים של משתמשים חדשים
קטגוריה:כדורגלנים ישראלים
קטגוריה:כדורגלני מכבי חיפה
קטגוריה:כדורגלני הפועל חיפה
שדה אפרים

**שדה אפרים** הוא מאחז וחווה חקלאית בהליכי הסדרה, הממוקם בין כפר ניעמה, בלעין, ח'רבת'א בני חארת' וראס כרכר. צפון מערבה ממנו נמצאים היישובים ניל"י ונעלה וממזרח לו גוש טלמונים שבמערב בנימין.

## היסטוריה
החווה הוקמה ב־2018 על ידי איתן ולאה זאב, במטרה לשמור על אדמות המדינה ולקיים חיי חקלאות. תושבי הכפר הפלסטיני הסמוך ראס כרכר הפגינו נגד הקמת החווה שלטענתם אדמותיו עובדו במשך דורות על ידם.

בשנים הראשונות חוו המתיישבים קשיים רבים עקב התפרעויות חוזרות ונשנות של הפלסטינים תושבי הכפרים מסביב, ואף נעשו מספר ניסיונות חדירה לאורך השנים.
כל החשמל בחווה מגיע ממערכת סולארית הממוקמת בחווה.
בתחילה היה במקום עדר כבשים גדול, חיות משק, גינת ירק, בוסתן עצים, זיתים וכרם ענבים. כיום יש במקום מספר תרנגולות אך לא כחלק מהחווה אלא כחלק מפינת חי לילדי החווה.

כיום (מרץ 2025) מתגוררות בחווה כשמונה משפחות, וכן קיים בה כולל אברכים.

החווה יושבת על רכס, וממנו נשקף נוף למזרח - אל הרי גופנא, מערב בנימין לדרום - הרי ירושלים וצפון השפלה ומערב - אל מישור החוף.
מדרום לחוה נמצא נחל דולב, שזורם לאורך מספר שבועות בשנה במהלך החורף.
כמו כן, סביב החווה מתפתח חורש ים תיכוני טבעי, אלונים, אילות, אורנים קטלבים ועוד ותושבי החווה אף מטפחים את העצים, ונוטעים חדשים.
בשטחי המרעה של החווה מתקיימים מגוון רחב של בעלי חיים, ביניהם צבאים, חזירי בר, שועלים ודורסים, אשר מוצאים מקלט מציד ומבנייה.

במרכז החווה קיימים קו ביצורים ירדניים הכוללים תעלות קשר וביצורים. במקום מספר בורות מים.

### אירועים ביטחוניים
ב־5 בפברואר 2023 נהרג פלסטיני לא חמוש לאחר שהגיע עם רכבו לחווה בשעת לילה ולטענת התושבים ניסה לפרוץ לבית תוך צעקות "אללה אכבר" ב־8 במרץ 2021 ניסתה מחבלת לדקור את בעלת החווה. המחבלת נוטרלה ונעצרה.

ב־21 בינואר 2023 נורה למוות מחבל פלסטני בעת שניסה לדקור תושב המאחז.

בעקבות הפיגוע בצומת הפרסה הסמוך לחווה במרץ 2024, קרא יושב ראש מועצה אזורית מטה בנימין, ישראל גנץ, לראש הממשלה בנימין נתניהו להסדיר כתגובה לפיגוע את מעמד החווה.

ב־9 ביוני 2024 חדרו לחווה מחבלים חמושים בכלי נשק, מטענים, מדים ווסט וקסדות. המחבלים חדרו לבית, שהיה ריק באותו הלילה, והציתו את המבנה שני המחבלים חוסלו לאחר כ־24 שעות במבצע צבאי.

### הסדרה
ב-28 ביוני 2024, בתגובה לשורה של צעדים שנקטה הרשות הפלסטינית נגד ישראל בעקבות הלחימה ברצועת עזה במלחמת חרבות ברזל, אישר הקבינט המדיני ביטחוני את הסדרת החווה יחד עם מספר מקומות נוספים.

### מבנים ציבוריים
במרכז החווה קיים בית העם הנקרא "אוהל לאה", מבנה מתומן שנבנה לזכר לאה זאב, שהחזיקה את המקום יחד עם איתן בעלה, ונפטרה מסרטן.
במקום נערכים תפילות, לימוד, ערבי הווי, אירועים מכירת יד שנייה ועוד.

בכניסה לחווה יש מבנה קראוון המשמש כבית כנסת.

## הערות שוליים

קטגוריה:גוש טלמונים
קטגוריה:יישובים שהוקמו ב-2018
קטגוריה:מאחזים ביהודה ושומרון
ניקולא הקטן: שמח עד הגג

**ניקולא הקטן: שמח עד הגג** (באנגלית: **Little Nicholas: Happy As Can Be**, בצרפתית: **Le Petit Nicolas : Qu'est-ce qu'on attend pour être heureux ?**) הוא סרט הנפשה צרפתי משנת 2022 בבימויו של אמנדין פרדון ובנג'מין מסובר. הסרט מתאר את סיפורם של רנה גוסיני וז'אן-ז'אק סמפה כשהם יוצרים את סדרת ספרי הילדים המאוירים המשפיעה *[[ניקולא הקטן]]*, המשלבת בין סצנות המתארות קטעים מהספרים וסצנות שמתארות את יצירת העולם האמיתי של הספרים כולל גוסיני וסמפה אשר מקיימים אינטראקציה עם ניקולא הקטן ומדברים איתו ישירות.

בסרט מככבים אלן צ'אבט בתפקיד גוסיני, לורן לאפיט בתפקיד סמפה וסיימון פאליו בתפקיד ניקולא הקטן. בתו של גוסיני, אן גוסיני, הייתה אחת הכותבות.

הסרט הוקרן בבכורה כהקרנה מיוחדת בפסטיבל הקולנוע בקאן 2022.

## תגובה ביקורתית
אלן האנטר *מ"סקרין דיילי"* שיבח את הסרט, כינה אותו אנימציה מקסימה עם "חלק מהסגנון של סילבן צ'ומט ", וכתב שהוא "מתפתח בקצב נסדק, משקף את האנרגיה הסוערת והתוססת של מוח צעיר סקרן. לודוביק בורס. הניקוד העליז של ז'אן ז'אק מניע את הכל, מציאת סגנון מוזיקלי לכל מצב רוח הגעתו הפעורה של ז'אן ז'אק לפריז מתנגנת כמו נאמבר דינאמי של ג'ין קלי, יש טנגו לתקופתו של רנה בארגנטינה. התרוממות רוח עזה שתתאים לתחושת הציפייה כאשר רנה מגיע לניו יורק בפעם הראשונה". 

קוה ג'לינוס מ- *Under the Radar* כתב כי "סגנון האנימציה של ניקולא הקטן, הנשען בעיקר על צבעי מים, הוא הליווי הוויזואלי המושלם לנרטיב הבריזי של הסרט. השימוש המינימליסטי של האנימטורים בצבעים לא רק גורם לכל צילום להיראות כאילו הוא נקרע החוצה. מהספרים עצמם, אבל גם מושך תשומת לב מוגברת הן לצורות של קומפוזיציות והן לניגוד בין חללים מלאים וריקים האנימציה היומיומית הפשוטה, במיוחד בשילוב עם הנרטיב של הסרט, מחזקת שניקולא הקטן מיועד לכולם.

פיטר דברוג' מ- *[[וראייטי (מגזין)|Variety]]* היה מעורב יותר, שיבח את קטעי הסיפור אך כתב כי לקטעים "העולם האמיתי" אין השפעה דרמטית.

## קישורים חיצוניים

## הערות שוליים

קטגוריה:סרטים צרפתיים משנת 2022
קטגוריה:סרטי הנפשה צרפתיים
קטגוריה:סרטי קומדיה מונפשים
אהרן אבן חיים (השני)

הרב **אהרן אבן חיים** (**השני**; סביב ה'ש"ץ, 1630 - י"ב בתמוז ה'תמ"ח, 1688) היה פוסק הלכה, דיין בחברון ואב בית הדין של איזמיר במאה השבע עשרה.
## קורותיו
נולד לרבי דוד, ככל הנראה בחברון. נכדו של רבי אהרן אבן חיים ה'קרבן אהרן'. סבו מצד אימו היה רבי אליעזר בן ארחא. לימים שימש כדיין בחברון, והתגורר בה לפחות עד שנת תל"ח. סביב שנת ה'ת"מ יצא לשליחות לאזור הבלקן, והתמנה לרב האי כיוס. התכתב בהלכה עם חכמי טורקיה ומצרים, כדוגמת הרב מרדכי הלוי (דרכי נעם), רבי יצחק אלגזי, רבי שמואל פינטו, הרב שלמה הלוי (לב שלמה), עם האחרון שימש בדיינות בטורקיה. ככל הנראה, מאוחר יותר שימש כאב בית הדין של איזמיר. אחת מפסיקותיו המרכזיות, היא שהקראים לא אוסרים את היין במגעם. פסיקותיו ההלכתיות ששרדו הובאו בדברי האחרונים, כדוגמת הברכי יוסף.

נהרג ברעידת האדמה בי"ב תמוז ה'תמ"ח, באיזמיר. על מצבתו נכתב שהיה "הדיין המצוין הרב הכולל". בהגיע שמועת הריגתו לסלוניקי, הספידו רבי אהרן הכהן פרחיה.

## חיבוריו
* **תשובות ופסקים** - מפוזרים בכתבי יד, ובספרי חכמי זמנו.
* ** קונטרס שמות הגיטין** - נדפס בסוף ספר הלכות קטנות. לא ברור אם חיברו ממש או שהוא הרחבה של חיבור של סבו בעל הקרבן אהרן.
* **פירוש מקיף על עין יעקב** - כתב יד.

## הערות שוליים

קטגוריה:איזמיר: רבנים
קטגוריה:חברון: רבנים
קטגוריה:אבות בתי דין
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-17
מיכאיל גפטר

**מיכאיל גפטר**  (ברוסית: **Михаил Яковлевич Гефтер** ; (24 באוגוסט 1918 - 15 בפברואר 1995) היה היסטוריון, פילוסופ ופובליציסט סובייטי ממוצא יהודי. 
## קורות חיים
מיכאיל גפטר נולד בשנת 1918 בסימפרופול שבחצי האי קרים למשפחה יהודית. הוריו היו מורים. הוא היה נצר של רב העיר חרסון פייטל בלומנפלד.

לאחר סיום בית ספר גפטר נסע למוסקבה בה התחיל ללמוד היסטוריה באוניברסיטת מוסקבה. הוא היה פעיל בקומסומול ובשנת 1940 התקבל לשורות המפלגה הקומוניסטית של ברית המועצות. הוא סיים את הלימודים בשנת 1941.

לאחר פלישת נאצים לברית המועצות גפטר התנדב לשורות הצבא האדום. גפטר לחם בחזית ונפצע פעמיים. לאחר הפציעה הראשונה הוא חזר לחזית. הפציעה השנייה הייתה קשה והוא נותר לזמן ארוך בבית חולים צבאי בקרבת החזית. הודות למאמצי אשתו לעתיד של רומן חסין-לוריה הם הועברו לבית חולים במוסקבה. הוריו וסבתה נהרגו על ידי הנאצים בסימפרופול.

לאחר סיום הקרבות גפטר החל ללמוד תואר שלישי במכון להיסטוריה של אקדמיה למדעים של ברית המועצות. במקביל הוא היה פעיל במנגנון הקומסומול ועבד במערכת ירחון "הקומוניסט הצעיר". בשנת 1953 גפטר סיים עבודת הדוקטורט.

גפטר עסק בהיסטוריה הכלכלית של האימפריה הרוסית ועד לשנות ה-70 של המאה ה-20 פרסם מעל ל-100 עבודות בנושא. הוא כתב מספר ערכים עבור האנציקלופדיה הסובייטית הגדולה והיה פעיל בהכנת ספר "היסטוריה עולמית" ב-10 כרכים. בשנת 1969 הוא פרסם מאמר בו הציג את ולדימיר לנין כבן אדם מתלבט בנושאים שעל הפרק. צורה זו לא התקבלה במנגנון המפלגתי, גפטר פוטר מעבודתו ועבודות שלו הפסיקו להתפרסם. בשנת 1976 הוא הוצא לגמלאות. החל מתקופה זו גפטר החל להשתתף בתנועת הדיסידנטים. הוא היה בין מייסדים של ירחון "חיפושים" שפורסם בסמאיזדט. בשנת 1982 הוא עזב את המפלגה.

בשנת 1987, בתקופת פרסטרויקה של מיכאיל גורבצ'וב גפטר קיבל מחדש אפשרות להתפרסם. בשנת 1991 יצאה אוסף מאמרים שהוא כתב בעשור האחרון. ביחד עם אנדריי סחרוב ופעילים נוספים גפטר היה שותף להקמת מועדון ציבורי-פוליטי.

בשנת 1992 גפטר היה הנשיא הראשון של המרכז הרוסי לחינוך וחקר השואה.

גפטר נפטר בשנת 1995 במוסקבה ונטמן בבית העלמין הארמני. 

## קישורים חיצוניים
* 
* ביוגרפיה 
* ריאיון עם בנו של גפרט על אביו 

קטגוריה:מדענים יהודים סובייטים
קטגוריה:היסטוריונים יהודים סובייטים
קטגוריה:היסטוריונים יהודים רוסים
קטגוריה:פילוסופים יהודים רוסים
קטגוריה:מעוטרי עיטור התהילה
קטגוריה:מעוטרי עיטור המלחמה הפטריוטית הגדולה
קטגוריה:יהודים אנשי הצבא האדום במלחמת העולם השנייה
קטגוריה:מתנגדי משטר בברית המועצות
קטגוריה:סובייטים שנולדו ב-1918
קטגוריה:סובייטים שנפטרו ב-1995
דומיניק

קטגוריה:שמות פרטיים לגברים ולנשים
קטגוריה:שמות משפחה
קטגוריה:שמות פרטיים תאופורים
מלחמת סודאן-אתיופיה

המונח "**מלחמת סודאן-אתיופיה**" עשוי להתייחס לשני עימותים מזוינים, בתקופות שונות, בהם לקחו סודאן ואתיופיה חלק.
SkyBox Labs

**SkyBox Labs בע"מ** היא מפתחת משחקי וידאו קנדית הממוקמת בברנבי שבקולומביה הבריטית. החברה נוסדה בשנת 2011 על ידי דרק מקניל, שיאנג קונג וסטיבן סילבסטר שפרשו מחברת EA Canada. החברה ידועה בעיקר בזכות עבודתם עם אולפני Xbox Game ומשחקי המחשב Halo, Age of Empires ומיינקראפט.

## קישורים חיצוניים

* 

קטגוריה:חברות משחקי וידאו

## הערות שוליים
גליטאה

ה**גליטאה** (בלטינית: **Gallitae**; היו שבט גאלי ששכן בעמק העליון של נהר הבלאון (האלפים של פרובאנס עילית) בתקופת הברזל.

## שם
הם מוזכרים כ-Gallitae על ידי פליניוס הזקן (המאה ה-1 לספירה) ועל כתובת.

נראה שהשם גליטאה מבוסס על השורש הקלטי gal(l), שפירושו 'כוח, יכולת', שניתן למצוא גם בשמות האתניים גאלי (גאלים) וגלאטאי (גלטים).

## גאוגרפיה
בני הגליטאה חיו בעמק העליון של הנהר בלאון, בארץ שנקראה מאוחר יותר "איגר גלאדיוס" בימי הביניים המוקדמים (813–814 לספירה). הטריטוריה שלהם הייתה ממוקמת צפונית לבודיונטיקי, מזרחית לסוגיונטי ולסבאגני, מערבית לאגואיטורי, דרומית לאדאנאטס.

## היסטוריה
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה וששמו נחקק על הטרופאום אלפיום.

## לקריאה נוספת

 *

## ביבליוגרפיה

*
*
*
*

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
אגואיטורי

ה**אגואיטורי** (בלטינית: **Eguiturii**) היו שבט קלטו-ליגורי ששכן בהרי האלפים מריטימה בתקופת הברזל.

## שם
הם מוזכרים בתור Eguituri על ידי פליניוס הזקן (המאה הראשונה לספירה).

המשמעות של השם האתני Eguituri(i) נותרה לא ברורה. צורת הנקוב המקורית הייתה כנראה Eguiturii. הקידומת egui - עשויה להיות וריאנט של equi -, שניתן לתרגם כ'סוס'. ניתן להשוות את הסיומת - turi(i) לשם האתני Turi או Turii או (Tyrii), שבט שהתגורר בקרבת מקום בעמק סטורה העליון.

## גאוגרפיה
האגואיטורי שכנו כנראה בעמק נהר הורדון העליון. הטריטוריה שלהם הייתה ממוקמת מזרחית לאדאנאטס, לגליטאה והבודיונטיקי, מערבית לנמטורי, צפונית לסנטי ולוורגוני, ודרומית לסבינקאטס ולקטוריגס.

## היסטוריה
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום.

## לקריאה נוספת

*

## ביבליוגרפיה

*
*
*

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
נחל פשחור

**נחל פַּשְׁחוּר** הוא נחל בגליל העליון שבצפון ישראל. הנחל זורם מצפון מזרח רמת פשחור לנחל עמוד מדרום לצפת. תחילתו ברום של כ-570 מטר מעל פני הים וסופו בנחל עמוד בגובה של כ-365 מטר מעל פני הים. אורך הנחל הוא כקילומטר וחצי.

שמו של הנחל ניתן לו על שמה של משמרת בית פשחור שהייתה אחת ממשמרות הכהונה שעלו מבבל בעליית עזרא ונחמיה.

במעלה הנחל נמצא המעיין "עין פשחור".

## הערות שוליים

פשחור
קטגוריה:צפת: גאוגרפיה
פאל שטיינר (פוליטיקאי)

**פאל שטיינר** (בהונגרית: **Steiner Pál**); בודפשט, 13 במרץ 1953 –) הוא פוליטיקאי יהודי-הונגרי (המפלגה הסוציאליסטית ההונגרית, בקיצור MSZP), חבר במועצת העיר של בודפשט רבתי, מנהיג סיעת MSZP שם. ראש העיר הסוציאליסטי לשעבר של רובע 5, לשעבר חבר האספה הלאומית ההונגרית (חבר פרלמנט) במשך שלוש קדנציות (2014-2002).

## קורות חיים
נולד במשפחה יהודית בבודפשט. בשנת 1971 סיים את לימודיו בבית הספר התיכון להכשרה מקצועית ולאחר מכן ב-1977 את בית הספר העל תיכוני למקצועות המסחר (מכללה) ואחר כך באוניברסיטה. בשנים 1970–1971, הוא היה מקליט נתונים ב-Ferroglobus Vállalat, ולאחר מכן עבד ב-Szerszám,- ו־Small Machine Sales Vállalat. הוא הצטרף למפלגת הפועלים הסוציאליסטית ההונגרית ב-1986, שם היה חבר פוליטי של הוועדה ברובע 5 של בודפשט עד 1989, אז הפך לחבר מייסד של המפלגה הסוציאליסטית ההונגרית.

## קריירה פוליטית
מ-1998 עד 2004 היה נשיא ועדת האתיקה והפשרה הלאומית של MSZP, ב-2004 הפך לחבר נשיאות המפלגה הלאומית. בשנת 2002, נבחר לראשות העיר של רובע 5 של בודפשט, כיהן בתפקיד עד לבחירות 2006. אז הובס אז על ידי אנטאל רוגאן מפידס. מאז הוא נציג עיריית הרובע, שם נבחר לראשונה ב-1994. בבחירות לפרלמנט בהונגריה של 2002, 2006 ו-2010, הוא זכה במנדט פרלמנטרי ברשימת מפלגתו.

## לקריאה נוספת
* גיליון הנתונים שלו נמצא באתר האינטרנט של הפרלמנט
* פאל שטיינר על הסכנות של תוקפנות מילולית (ראיון), HVG, 2007. 26 בנובמבר

## קישורים חיצוניים

קטגוריה:פוליטיקאים יהודים הונגרים
קטגוריה:ראשי עיריות בהונגריה
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:יהדות בודפשט
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1953
מלודי (שיר של פאר טסי)

"**מלודי**" הוא שיר של הזמר הישראלי פאר טסי, מתוך אלבום האולפן "רדיו שטח 2", שיצא לאור ב-26 במאי 2024. זו הרצועה הרביעית באלבום. השיר נכתב על ידי פאר טסי, איתן דרמון וגל ג'ו כהן, שהפיק את השיר יחד עם מתן דרור. השיר יצא לאור כסינגל שיווקי לתחנות הרדיו הישראליות ביולי 2024.

## הצלחה מסחרית
עם צאתו של "רדיו שטח 2", השיר "מלודי" הפך לאחד השירים המצליחים ביותר מתוכו, וזכה להצלחה בעיקר ברשתות הסטרימינג. במצעד היטליסט של מאקו, נכנס השיר למקום ה-28, ובשיאו הגיע למקום החמישי, כאשר זהו אחד משני שירים מהאלבום שנכנסו לעשירייה הפותחת במצעד, יחד עם "רוז", שהגיע למקום הראשון. במצעד העשירייה של כאן גימל הגיע למקום השביעי.

## מיקומי שיא

## קישורים חיצוניים

## הערות שוליים

קטגוריה:שירי פאר טסי
קטגוריה:שירים בעברית
קטגוריה:שירים שנכתבו על ידי איתן דרמון
קטגוריה:שירים שנכתבו על ידי פאר טסי
קטגוריה:שירים שהולחנו על ידי איתן דרמון
קטגוריה:שירים שהולחנו על ידי פאר טסי
קטגוריה:שירים שהופקו על ידי מתן דרור
אריה קורצווייל

**אריה יהודה קורצווייל** (18 בנובמבר 1931, ח' בכסלו ה'תרצ"ב – 22 בדצמבר 2024, כ"א בכסלו ה'תשפ"ה) היה פרופסור לעיצוב. נודע בעיקר בזכות עבודתו רבת השנים באקדמיה לאמנות בצלאל, שם לימד במשך למעלה מ-55 שנה.

## ביוגרפיה
קורצווייל נולד בשנת 1931 בקופנהגן לאליעזר ולמרתה, משפחה יוצאת גרמניה מזרם פא"י. למד בבית ספר יהודי מקומי, והיה חניך בתנועת בני עקיבא. בתיכון למד בבית ספר המקומי.

בשנת 1943, בעקבות רדיפת היהודים על ידי הנאצים, נמלט עם משפחתו לשוודיה במבצע הצלת יהודי דנמרק. לאחר המלחמה חזר לדנמרק. ב-1947 היגר לקליבלנד והשלים בגרות בישיבת טלז. ב-1949 המשיך לשווייץ שם למד לתואר בבית הספר הטכני הגבוה בז'נבה, לימודיו מומנו על ידי מלגה בתמורה ללימודים במדינות מתפתחות ועל כן בתום לימודיו הוא לימד שנה אחת בבית ספר אליאנס בתוניס, שנה לאחר מכן (1955) הוא עלה לישראל ולימד בבית ספר אורט באשקלון. לאחר שלוש שנים הוא עבר לירושלים ולימד בקריית נוער במשך כעשור.

ב-1961 במשפט אייכמן שימש ככתב עבור העיתונות הדנית. לצד עבודתו האקדמית ככתב חוץ רשמי לירחון של יהדות דנמרק.

ב-1973 במלחמת יום הכיפורים שירת בחיל האוויר וקיבל את אות מלחמת יום הכיפורים.

## קריירה
בשנת 1963 הצטרף לסגל בצלאל, שם שימש כפרופסור להנדסה תֵיאוּרית, והרצה במחלקות לארכיטקטורה, עיצוב תעשייה, תקשורת חזותית, עיצוב קרמי וזכוכית, צורפות ואופנה.

קורצווייל היה ידוע בסגנון ההוראה הייחודי שלו, המשלב ידע תאורטי מעמיק עם הומור וחוש אסתטי מפותח.

לימד גם במכללת שנקר, במכללה הטכנולוגית בחולון ובטכניון. בעשור האחרון שלו בבצלאל סייע בהקמת השלוחה החרדית. ובהקמת המרכז האקדמי לב, שם גם הרצה במחלקת אלקטרואופטיקה.

במשך הקריירה שלו שימש כשופט במספר תערוכות של עיצובי רהיטים.

ב-2018 פרש מעבודותו בבצלאל. לבד מעבודתו כמרצה שימש כחבר בוועד המנהל, בוועדה העליונה ובסנאט.

עם פרישתו קיבל את פרס יקיר בצלאל (2021). ב-2023 הדליק משואה ביום השואה.

נפטר ב-22 בדצמבר 2024, כ"א בכסלו ה'תשפ"ה, ונקבר בהר המנוחות.

## מורשת
פרופסור קורצווייל תרם רבות להתפתחות עולם העיצוב בישראל.

בטקס הפרישה שלו מבצלאל אמר תלמידו פרופסור עדי שטרן "פרופ' אריה קורצוויל הוא מרצה מוערך, הוותיק ביותר שלימד בבצלאל מעולם. במהלך עבודתו בבצלאל הוא הניח את היסודות להוראת השרטוט הטכני בישראל, ופיתח שיטות הוראה ייחודיות שנועדו להקל את העיסוק המופשט בהנדסה התלת־ממדית ובכל בעיות הגרפיקה של המרחב. תחומי הוראתו תורגמו הלכה למעשה בידי למעלה מעשרת אלפים תלמידיו בתחומי פעילותם..."

תלמידיו הרבים הקימו את עמוד הפייסבוק "גם אני למדתי אצל פרופ' קורצויל אריה (קורצי)".

מבין תלמידיו: רון ארד, אברהם בורג, מישל קישקה, ספי חפץ, דוד טרטקובר, יזהר כהן ועדי שטרן נשיא בצלאל.

## ספריו
* **שיטות חדשות בפרספקטיבה**, בצלאל, ירושלים 1992.
* **סרטוט טכני לנגרות בנין ורהיטים**, משרד התעשייה, תשל"ג, שלושה כרכים, ספרי לימוד חובה במערך הטכנולוגי של משרד החינוך.
* **תוכנית לימודים** כרך מספר 601 - לנתיב הטכנולוגי, משרד החינוך.

## חיים אישיים
קורצווייל היה נשוי לשרה (לבית ריקלין), אב לארבעה ילדים וסב לעשרות נכדים ונינים. התגורר בירושלים בשכונת בית וגן. קורצווייל דוגל בהשקפת עולם של הפועל המזרחי.

נכדו  נרצח בפיגוע במכינה בעצמונה.

## קישורים חיצוניים

* 
* 
* 
* 

## הערות שוליים

קטגוריה:סגל בצלאל
קטגוריה:ישראלים ילידי דנמרק
קטגוריה:בוגרי ישיבת טלז
קטגוריה:מדליקי משואה ביום השואה
קטגוריה:בית וגן: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1931
קטגוריה:ישראלים שנפטרו ב-2024
ג'ים גרינגר

**ג'יימס אדוארד גרינגר** (באנגלית: **James Edward Geringer**; ) הוא פוליטיקאי אמריקאי מוויומינג, איש המפלגה הרפובליקנית, שכיהן כמושל ויומינג ה-30 בשנים 1995–2003.
## ראשית חייו
ג'ים גרינגר נולד בגדל בחווה בעיירה ויטלנד שבוויומינג. אביו, גוטליב גרינגר, היה גרמני של הוולגה מהעיר לאופה (Lauwe), כיום יבלונובקה  שבמחוז סראטוב, האימפריה הרוסית. אמו, אדלה מלין (לבית יוהנסון), הייתה ממוצא שוודי. הוא למד באוניברסיטת המדינה של קנזס, שם הוא היה חבר באחוות המשולש , וקיבל תואר בהנדסת מכונות. במשך עשר שנים עד לפרישתו הוא שירת בחיל האוויר של ארצות הברית. לזמן קצר הוא עבד בתחנת כוח בוויטלנד לפני שרכש לעצמו חווה.

## קריירה פוליטית
ב-1982 התמודד גרינגר בהצלחה על מושב בבית הנבחרים של ויומינג מטעם המפלגה הרפובליקנית. לאחר שכיהן במשך שש שנים, הוא נבחר למושב בסנאט המדינתי מטעם מחוז הבחירה השלישי. ב-1994 נבחר גרינגר כמושל ויומינג.

במשך רוב הקריירה הפוליטית שלו היה גרינגר באופן כללי שמרן. כמושל הוא סייע להעביר חוקים שהסדירו תביעות ייצוגיות, קבעו רפורמות בחוקי פשיטת הרגל, הקשיחו את החוק הפלילי, הגדירו בחוק בתי ספר בזיכיון, והורידו מיסים. על כל פנים, הוא התנתק מהמפלגה הרפובליקנית כאשר תמך בכללי איכות הסביבה ובתיקון לשוויון זכויות.

ב-1997 קרא גרינגר לחרם על אמריקה און ליין לאחר שסונדרה לונדון  העלתה סדרה של התוודויות על רצח שנשלחו אליה על ידי "רוצח הפרצופים המחייכים", קית' האנטר ג'ספרסון, מתוך מחאה על כך שהוא מצא את הפרסום כפוגע. אף על פי שלונדון הסירה מרצונה את הדף המדובר מהאתר, חסמה אותה החברה מגישה לפרסום בו, צעד שגרם לתמיכה בה בכל רחבי הרשת, כולל הצעות לקבלת מרחב רשת חופשי.

לאחר תום כהונתו כמושל, הצטרף גרינגר ל-Esri שברדלנדס, קליפורניה, כמנהל מדיניות ואסטרטגיות למגזר הציבורי.

גרינגר הוא אחד מהמושלים שייסדו את אוניברסיטת המושלים המערבית , וכיום הוא חבר אמריטוס של חבר הנאמנים של המוסד.

## קישורים חיצוניים

* ג'ים גרינגר באתר אגודת המושלים הלאומית 
* ג'ים גרינגר באתר The Political Graveyard 
* ג'ים גרינגר בארכיון המדינה של ויומינג 

## הערות שוליים

קטגוריה:אמריקאים ילידי ויומינג
קטגוריה:מושלי ויומינג
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של ויומינג
קטגוריה:בוגרי אוניברסיטת המדינה של קנזס
קטגוריה:קצינים וחוגרים בחיל האוויר של ארצות הברית
קטגוריה:אמריקאים ממוצא גרמני-רוסי
קטגוריה:אמריקאים ממוצא שוודי
קטגוריה:אמריקאים שנולדו ב-1944
מוסטפא פור-מוחמדי

**מוסטפא פור-מוחמדי** (בפרסית: **مصطفی پورمحمدی**; נולד ב-9 במרץ 1960) הוא פוליטיקאי ותובע איראני שכיהן בתפקידים שונים בממשל האיראני. הוא היה שר הפנים מ-2005 עד 2008 ושר המשפטים מ-2013 עד 2017. לפי הדיווחים, פור-מוחמדי מעורב בהוצאה להורג של אסירים ב-1988.

## ביוגרפיה
פור-מוחמדי נולד בקום ב-1960. עם זאת, על פי אירנ"א, שנת הולדתו הייתה 1959.

הוא למד פסיקה אסלאמית, ופילוסופיה אסלאמית בסמינר הגקאני בקום. הוא השלים את השכלתו במשפט אסלאמי במשהד, קום ובטהראן. הוא בעל תואר במשפטים ברמה ארבע ובמשפט אסלאמי, המקביל לדוקטורט.

פור-מוחמדי היה תובע של בית המשפט המהפכני בבנדר עבאס, קרמנשה ומשהד מ-1979 עד 1986. לאחר מכן שימש כתובע בבית המשפט המהפכני של הכוחות המזוינים באזורי המערב ב-1986.

הוא מונה לסגן שר המודיעין בשנת 1987 תחת שר המודיעין דאז חוג'ת אל-אסלאם עלי פלאחיאן במהלך כהונתו של הנשיא לשעבר אכבר האשמי רפסנג'אני. הוא גם מונה למנהל מנהלת המודיעין הנגדי במשרד. בשנים 1997 עד 1998 שימש פור-מוחמדי כמנהל מנהלת קשרי החוץ של המשרד. כהונתו כסגן שר המודיעין הסתיימה ב-1999.

בנוסף, הוא שימש בפועל סגן שר ההסברה בין השנים 1997 ל-1999. הוא גם כיהן כחבר וראש חבר הנאמנים של המרכז למסמכי המהפכה האסלאמית. הוא מונה על ידי המנהיג העליון, עלי ח'אמנאי לראש המחלקה הפוליטית והחברתית של משרדו ב-2003.

ב-24 באוגוסט 2005 מונה פור-מוחמדי לשר הפנים על ידי נשיא איראן דאז מחמוד אחמדינז'אד. המג'לס אישר אותו כשר עם 153 קולות בעד. במאמץ לשים קץ למצוקת הפליטים, השתתף פור-מוחמדי בפגישה של נציבות האו"ם לפליטים ב-10 באוקטובר 2006 בז'נבה, שווייץ. הוא הודח מתפקידו בממשלת איראן במאי 2008. הוא פוטר לכאורה בגלל שהודיע למנהיג העליון, האייתוללה עלי ח'אמנאי על אי-הסדרים בבחירות ללא הסכמתו של אחמדינז'אד.

לאחר מכן מונה פור-מוחמדי לראש משרד הפיקוח הכללי של איראן. הוא הכריז על מועמדותו לבחירות לנשיאות 2013 במרץ 2013 אך פרש לטובת מנוצ'הר מותכי. ב-4 באוגוסט 2013, פור-מוחמדי מונה על ידי הנשיא החדש שנבחר חסן רוחאני לשר המשפטים ואושר ב-15 באוגוסט על ידי המג'לס. ב-2 באוגוסט 2017 הוכרז שהוא לא יהיה חלק מהממשלה השנייה של רוחאני. הוא התמודד בבחירות לנשיאות איראן 2024.

## הערות שוליים

## קישורים חיצוניים
* 

קטגוריה:פוליטיקאים איראנים
קטגוריה:איראנים אנטי-ציונים
קטגוריה:איראנים אנטי-אמריקאים
קטגוריה:מוסלמים שיעים
קטגוריה:איראנים שנולדו ב-1960
קרב שג'אעייה (2024)

**קרב שג'עייה השלישי** היה קרב במסגרת מלחמת חרבות ברזל, בין כוחות אוגדה 98 של צה"ל לבין ארגוני הטרור ברצועת עזה ובראשם חמאס. הקרב החל ב-27 ביוני 2024 והסתיים ב-10 ביולי 2024.

כוחות אוגדה 98 פתחו בהתקפה על יעדי טרור במרחב שג'עייה ונלחמו מעל ומתחת לקרקע במקביל. צוותי הקרב החטיבתיים 7 והצנחנים חיסלו מחבלים רבים בהיתקלויות, ואיתרו מחסן אמצעי לחימה במתחם בית ספר במרחב. לוחמי צוות הקרב של חטיבה 7 החלו בפעילות ממוקדת באור יום במרחב שג'אעייה. במהלך הלילה של 28 ביוני, צוות הקרב של חטיבת הצנחנים החל לפעול ופשט על תשתיות טרור במרחב.

## רקע
בעקבות טבח שבעה באוקטובר בו נהרגו ונרצחו  בני אדם בידי ארגוני הטרור הפלסטינים בראשות חמאס, הכריזה ישראל מלחמה על ארגוני הטרור ברצועת עזה וצה"ל פתח במלחמת חרבות ברזל. החלק העיקרי במלחמה הוא התמרון הקרקעי ברצועת עזה במלחמת חרבות ברזל בו לחמו כוחות יבשה, אוויר וים של צה"ל ברצועת עזה על מנת לטהרה ממחבלי חמאס ולהחזיר את החטופים במלחמת חרבות ברזל. התמרון החל מצפון לדרום, ובנובמבר 2023 החלו כוחות צה"ל בלחימה בעיר עזה ובפרבריה, בהם שג'אעייה.

בקרב שג'אעייה (2023) פירק צה"ל את גדוד שג'אעייה של החמאס וחיסל למעלה מ-900 מחבלים. אחרי נסיגת כוחות צה"ל החל חמאס להתבסס מחדש בשכונה ולשקם את תשתיות הטרור בה. בעקבות מידע מודיעיני הוחלט בצה"ל על כניסה מחודשת לשג'אעייה על מנת למנוע מחמאס לבסס את עצמו בשכונה ולשקם את עצמו. ב-27 ביוני 2024 החל קרב שג'אעייה הנוכחי.

## מהלך הקרב

ב-28 ביוני במהלך הקרבות נהרגו לוחם בגדוד 890 סמ"ר יאיר אביטן, שבחטיבת הצנחנים ורס"ל (במיל') יקיר שמואל טייטלבוים, לוחם בגדוד 77 שבחטיבת השריון 7.

ב-30 ביוני נפצע באורח קשה במהלך הקרבות לוחם מגדוד 890 של הצנחנים.

ב-3 ביולי נפגע טנק של חטיבה 7 מפגיעת טיל נ"ט, כתוצאה מכך נהרג סרן איליי אלישע לוגסי, מפקד צוות בגדוד 75 של חטיבה 7. באירוע שבו נפל סרן לוגסי נפצעו עוד שלושה לוחמים מהגדוד באורח קשה. באותו היום, במהלך היתקלות עם חוליית מחבלי חמאס מטווח קרוב במבנה, נהרג סרן רואי מילר, מפקד מחלקה בפלוגת תומר בגדוד רותם של חטיבת גבעתי. שני לוחמים מהגדוד נפצעו.

ב-4 ביולי נהרג לוחם בגדוד 101 של חטיבת הצנחנים סמ"ר אייל מימרן, במהלך היתקלות עם מחבלים מטווח אפס במהלך טיהור בית.

נכון ל-9 ביולי עם השלמתו הקרב בשג'אעיה השמידו לוחמי יהל"ם מעל 6 ק"מ של מנהרות לחימה ברצועת עזה בשג'אעייה. בקרבות הרגו כוחות צה"ל למעלה מ-150 מחבלים. בסך הכל השמידו לוחמי יהל"ם 8 מנהרות טרור.


קובץ:Stickers in the city of Rehovot, January 2025 39.jpg|מדבקה לזכרו של סרן רואי מילר - מפקד מחלקה בגדוד רותם, חטיבת גבעתי, שנפל בקרב בצפון רצועת עזה
Stickers at a rally supporting the return of the hostages, Tel Aviv - February 15, 2025 81.jpg|מדבקת הנצחה בתל אביב לזכרו של סרן איליי אלישע לוגסי - מפקד צוות בגדוד 75, עוצבת סער מגולן (7), שנפל בקרב בצפון רצועת עזה


## ראו גם

* קרב שג'אעיה (2023)
* קרב שג'אעייה (2014)

## קישורים חיצוניים
* 
* 
* 
*  

## הערות שוליים

שג'אעייה (2024)
קטגוריה:2024 בישראל
שג'אעייה (2024)
שג'אעייה (2024)
קטגוריה:2024 ברצועת עזה
נמטורי

ה**נמטורי** בלטינית: **Nemeturii**; בגאלית עתיקה: **Nemeturioi**, 'תושבי נמטון' - ) היו שבט גאלי ששכן בהרי האלפים מריטימה בתקופת הברזל.

## שם
הם מוזכרים כ-Nemeturicae על ידי קוֹלוּמלה (המאה הראשונה לספירה), וכ-Nemoturica ו-Nematuri על ידי פליניוס הזקן (המאה הראשונה לספירה).

השם האתני Nemeturii הוא צורה לטינית של המילה הגאלית Nemeturioi. הוא נובע מהשורש nemeto, שפירושו 'מקום קדוש, מקדש', וניתן לתרגם אותו כ'תושבי המקומות הקדושים'.

## גאוגרפיה
הנמטורי שכנו בעמק ורדון או ואר העליון. הטריטוריה שלהם הייתה ממוקמת מזרחית לאגואיטורי, מערבית לאקדיני, צפונית לוורגוני ול-Nerusii, ודרומית לסבינקאטס והקטוריגס.

## היסטוריה
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום.

## לקריאה נוספת

*


## ביבליוגרפיה

*
*
*
*


## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
שדה פונקציות

בגאומטריה ובאלגברה, כל שדה נוצר סופית מעל שדה בסיס k נקרא **שדה פונקציות**. כל שדה פונקציות הוא השדה שאיבריו הם הפונקציות הרציונליות המוגדרות על יריעה אלגברית אי-פריקה מסוימת. עבור יריעה אפינית אי-פריקה, אפשר לתאר את השדה כשדה שברים של חוג הפונקציות הפולינומיות של היריעה, שהוא תחום שלמות, ואותו אפשר להציג באמצעות יוצרים ויחסים.
* שדה נקרא **רציונלי** מעל שדה הבסיס k אם הוא מהצורה k(x_1,\dots,x_n), כלומר שדה השברים של חוג פולינומים. יריעה אלגברית נקראת רציונלית אם שדה הפונקציות שלה הוא רציונלי. בעיית נתר עבור פעולה של חבורה סופית G כחבורת תמורות של היוצרים של שדה רציונלי E, שואלת האם שדה הַשֶּבֶת הוא רציונלי. בפרט, נסמן להלן ב-k(G) את שדה השבת של k(\{x_g\}_{g \in G}) תחת הפעולה הטבעית של G.
* שדה F הוא **רציונלי ביציבות** (stably rational) אם F(t_1,\dots,t_m) רציונלי לאיזשהו m. כל שדה רציונלי הוא רציונלי ביציבות, אבל ההפך אינו נכון.
* שדה F הוא **נסג רציונלי** (retract rational) אם L הוא שדה השברים של תחום שלמות A כך שקיים חוג R = k[x_1,\dots,x_n][1/f] עם שיכון של A ב-R והטלה של R על A, שהרכבתם היא הזהות על A. אם F רציונלי ביציבות, אז F הוא נסג רציונלי. ההפך אינו נכון מעל k = \mathbb{Q} (דוגמה נגדית: \mathbb{Q}(\mathbb{Z}_{47})). דוגמה נגדית מעל k = \mathbb{C} אינה ידועה.
* שדה F הוא **יונירציונלי** (unirational) אם F הוא תת-שדה של שדה רציונלי. כל נסג רציונלי הוא יונירציונלי. ההפך אינו נכון (דוגמאות נגדיות: \mathbb{Q}(\mathbb{Z}_{8}) ו-\mathbb{C}(P) עבור חבורה P מסוימת מסדר p^9).

חבורת האוטומורפיזמים של שדה הפונקציות הרציונליות k(x_1,\dots,x_n) נקראת **חבורת קרמונה** (Cremona) .

## לקריאה נוספת
* Ming-chang Kang, Retract rational fields, 2012.

## קישורים חיצוניים
* 

קטגוריה:תורת השדות
דייב פרוידנטל

**דייוויד דואן פרוידנטל** (באנגלית: **David Duane Freudenthal**; ) הוא עורך דין, כלכלן ופוליטיקאי אמריקאי מוויומינג, איש המפלגה הדמוקרטית, שכיהן כמושל ויומינג ה-31 בשנים 2003–2011, קודם לכן הוא כיהן כתובע הפדרלי של המחוז השיפוטי של ויומינג בשנים 1994–2001.
## ראשית חייו
דייב פרוידנטל נולד בתרמופוליס, מקום מושב מחוז הוט ספרינגס שבצפון-מרכז ויומינג, כשביעי במשפחה של שמונה ילדים, וגדל בחווה מצפון לעיר. במלחמת וייטנאם הוא התחמק משירות צבאי. ב-1973 הוא סיים את לימודיו באמהרסט קולג' במסצ'וסטס עם תואר בוגר אוניברסיטה בכלכלה. לאחר סיום לימודיו הוא החל לעבוד במחלקת התכנון והפיתוח הכלכלי של ויומינג ככלכלן, ובהמשך היה למנהל התכנון תחת המושל אדגר הרשלר.

ב-1980 סיים פרוידנטל לימודי תואר במשפטים באוניברסיטת ויומינג, והחל לעסוק בעריכת דין במגזר הפרטי. לאחר סיום כהונתו כמושל הוא עבד לזמן קצר במשרד עורכי הדין "קרוול ומורינג"  כיועץ בכיר במשרד החברה בשאיין לפני שהוא נסגר.
## קריירה פוליטית
ב-1994, בהמלצת המושל מייק סאליבן, מונה פרוידנטל כתובע הפדרלי של המחוז השיפוטי של ויומינג. הוא סיים את כהונתו בתפקיד זה במאי 2001, והוחלף במאט מיד, גם הוא לימים מושל המדינה.

ב-2002 התמודד פרוידנטל בבחירות המקדימות של המפלגה הדמוקרטית על משרת מושל ויומינג, וניצח בהן לאחר שזכה ביותר מ-50 אחוזים מהקולות מול כמה יריבים. ב-5 בנובמבר אותה שנה נערכו הבחירות הכלליות, וגם בהן הוא ניצח עם 50 אחוזים מהקולות. בנובמבר 2006 הוא נבחר לתקופת כהונה שנייה ושיפר את הישגו כאשר זכה ב-70 אחוזים מהקולות והשיג רוב בכל אחד ממחוזות המדינה. ב-4 במרץ 2010 הודיע פרוידנטל שהוא לא ינסה להתמודד על תקופת כהונה שלישית, לאחר שעלו השערות שהוא יקדם ביטול של חוק המדינה בנוגע להגבלת הכהונה. חוק זה הגביל את המושלים לכהונה של שמונה שנים בתקופה של 16 שנים.

במשך כל תקופת כהונתו נותר פרוידנטל פופולרי בקרב ציבור בוחריו, גם כאשר הוא היה דמוקרט במדינה שהצביעה כמעט באופן מלא עבור הרפובליקנים. כמושל, הוא נקט לעיתים קרובות בעמדות שמרניות, שהובילו לעימותים עם פקידי ממשל פדרליים ועם קבוצות איכות הסביבה. למעשה, פרוידנטל, ויורשו בתפקיד, הרפובליקני מאט מיד, בלטו בכך שהם החזיקו במגוון של דעות משותפות. רוב הזמן בשתי תקופות כהונתו עמד בסימן של שגשוג בתחום האנרגיה ובעודף הכנסות של הממשלה, אם כי בהמשך נהפך מצב זה על פניו לאחר המיתון הגדול. פרוינדטל קרא אז לקיצוצים בהוצאות סוכנויות הממשל כאשר הגידול החל בהאטה. ביוני 2007, בעקבות מותו של הסנאטור הרפובליקני קרייג תומאס, מינה פרוידנטל במקומו את הרפובליקני ג'ון באראסו. חוקי המדינה מתירים לו לבחור מחליף במקרה כזה מתוך רשימה שמורכבת על ידי המפלגה שמטעמה מכהן בעל התפקיד הקודם.
## חיים אישיים
פרוידנטל נשוי לננסי ד. פרוידנטל , ילידת העיר קודי, שמכהנת כשופטת בבית המשפט הפדרלי של מחוז ויומינג. לשניים ארבעה ילדים. אחיו, סטיב פרוידנטל, כיהן כתובע הכללי של ויומינג תחת המושל אדגר הרשלר, והיה חבר בית הנבחרים המדינתי. ב-2008, בעת שכיהן כמושל, עבר פרוידנטל ניתוח בכתפו, שבמהלכו שימש מזכיר המדינה, מקס מקספילד, כמושל בפועל לזמן קצר.

## קישורים חיצוניים

* דייב פרוידנטל באתר אגודת המושלים הלאומית 
* דייב פרוינדנטל באתר The Political Graveyard 

## הערות שוליים

קטגוריה:אמריקאים ילידי ויומינג
קטגוריה:מושלי ויומינג
קטגוריה:מושלי מדינות ארצות הברית מהמפלגה הדמוקרטית
קטגוריה:תובעים אמריקאים
קטגוריה:בוגרי מכללת אמהרסט
קטגוריה:בוגרי אוניברסיטת ויומינג
קטגוריה:עורכי דין אמריקאים במאה ה-20
קטגוריה:עורכי דין אמריקאים במאה ה-21
קטגוריה:אמריקאים שנולדו ב-1950
תנועות להט"ב

[ממוזער |345x345 פיקסלים|דגל הגאווה מונף בצעדה ב[טולוז, צרפת]]
**תנועות לסביות, הומואים, ביסקסואלים וטרנסג'נדרים** (להט"ב) הן תנועות חברתיות שדוגלות בהכרה, סיוע וזכויות לאנשים להט"בים בחברה. אין ארגון ראשי או ארגון מרכזי כולל המייצג את כל הלהט"בים ואת האינטרסים שלהם, אך ארגוני זכויות להט"ב רבים פעילים ברחבי העולם. הארגון הראשון לקידום זכויות להט"ב היה הוועדה המדעית-הומניטרית, שנוסדה ב-1897 בברלין.

מטרה נפוצה בקרב תנועות אלו היא שוויון זכויות ללהט"בים, לרוב תוך התמקדות ביעדים ספציפיים כמו הפסקת ההפללה של הומוסקסואליות או חקיקה להכרה ב נישואים חד מיניים. תנועות אחרות התמקדו בבניית קהילות להט"ב או פעלו לשחרו החברה הרחבה מביפוביה, הומופוביה וטרנספוביה. תנועות להט"ב המאורגנות כיום מורכבות ממגוון רחב של אקטיביזם פוליטי ופעילות תרבותית, לרבות לובי פולטי, צעדות או אירועי רחוב (כמו מצעד הגאווה), קבוצות תמיכה, תקשורת, אמנות ומחקר.

קטגוריה:להט"ב: היסטוריה
נותארקטוס טנברוסוס

**נותארקטוס טנברוסוס** (שם מדעי: *Notharctus tenebrosus*; נותארקטוס פירושו דוב מזויף. טנברוסוס פירושו אפל או קודר) היה פרימט מוקדם מהאאוקן המוקדם, לפני כ-38–54 מיליון שנים. המאובן שלו נמצא על ידי פרדיננד היידן בשנת 1870 בדרום מערב ויומינג. כאשר נמצא לראשונה, חשבו כי הוא יונק גדול מסדרת הפכידרמטה (Pachydermata) – סדרה שכיום כבר לא נעשה מיון על פיה ואליה השתייכו פילים, היפופוטמים, טפירים וקרנפים. סברו שהוא פכידרם קטן בשל ריכוז מאובני הפכידרם באזור. עם זאת, לאחר גילוי שלד כמעט שלם על ידי וולטר גריינג'ר, גם הוא בוויומינג, זיהויו של הנותארקטוס טנברוסוס התבסס כפרימט. נותארקטוס טנברוסוס דומה ללמורים של ימינו, אם כי אין ביניהם קשר ישיר.

נותארקטוס טנברוסוס השתייך לקבוצת פרימטים נכחדת הידועה בשם אדפיפורמס. מאובנים שלה נמצאו באמריקה הצפונית. פרימטים אדפיפורמיים היו בין הפרימטים הראשונים שהיה להם מערך התאמות לחיים על עצים, כגון אחיזה באמצעות כפות ידיים, ראייה דו-עינית וגב גמיש. בנוסף לכך, מבנה העין מצביע על כך שהיו פעילים ביום.

## מורפולוגיה
[ממוזער|מאובן של "נותארקטוס טנברוסוס" [המוזיאון הלאומי להיסטוריה של הטבע (פריז)|במוזיאון הלאומי להיסטוריה של הטבע, פריז]]
לנותארקטוס טנברוסוס היה פיצול לסתי (Mandibular symphysis) ושיניים טוחנות עם פסגות חיתוך וגזירה מפותחות. החותכות היו דמויות יתדות. היו לו ניבים דימורפיות מבחינה מינית (כלומר, לזכר ולנקבה היו מופעים שונים). לטוחנות העליונות של מין זה היה חוד, והחוטם היה באורך בינוני, עם עצם גולגולת ארוכה מעל הלסת (עצם טרום-מכסילרית, Premaxilla, קצת בדומה לאליגטור, אם כי בלי קשר אבולוציוני, רק כמופע של אבולוציה מתכנסת). לנותארקטוס טנברוסוס הייתה עצם דמע (בצד הפנימי של העין) שהייתה ממוקמת בקצה ארובת העין אך לא קדמית לה. נוסחת החוליות של נותארקטוס טנברוסוס היא 7 חוליות בצוואר הרחם, 12 בחזה, 8 במותניים, 3 בעצם העצה ו-19 ומעלה בזנב. לפי המאובנים, לנותארקטוס טנברוסוס היו גפיים אחוריות ארוכות, גו וזנב. בכפות הידיים והרגליים, האגודל ואצבעות כף הרגל היו גדולים ומנוגדים זה לזה, והאצבעות והבהונות ארוכות ובעלות ציפורניים, ואילו בכף הרגל עצם השוק הייתה קצרה יחסית. יש עדויות לכך שלמין היה סוג של טופר טיפוח, הנחשב כאמצעי ביניים בין טופר טיפוח לציפורן. לנותארקטוס טנברוסוס הייתה מסת גוף ממוצעת של 4.2 ק"ג והוא היה בערך באורך של 40 ס"מ ללא זנבו.

## דיאטה ותנועה
בהתבסס על מורפולוגיה דנטלית, ככל הנראה לנותארקטוס טנברוסוס הייתה דיאטה עשירה בעלים.

בהתבסס על מורפולוגיה של עצם הגפיים, ככל הנראה נותארקטוס טנברוסוס זז בקפיצה נע על ארבע והיה שוכן עצים.

## קישורים חיצוניים

* https://www.webcitation.org/5kmoBU7xw?url=http://www.geocities.com/CapeCanaveral/Lab/8932/Adapidae.html
* https://web.archive.org/web/20080923123137/http://www.ansp.org/museum/leidy/paleo/notharctus.php
* http://members.tripod.com/cacajao/notharctus_tenebrosus.html

* ארכיון הפילוגנטיות של מיקו

## הערות שוליים

קטגוריה:בעלי חיים שתוארו ב-1870
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1870
קטגוריה:יונקים פרהיסטוריים שחיו באמריקה הצפונית
קטגוריה:יונקים פרהיסטוריים שחיו באירופה
קטגוריה:פרימטים שחיו באאוקן
הגסיסטרטוס

**הגסיסטרטוס** (יוונית עתיקה: **Ἡγησίστρατος**) הוא שם יווני עתיק. כמה אנשים עם השם הזה היו:

## הערות שוליים

קטגוריה:יוונים